หุ้นไทย15 มี.ค.ปิดบวก6.98จุด
ดัชนีหุ้นไทยปิดตลาดที่ระดับ 1,171.34 จุด เพิ่มขึ้น 6.98 จุด หรือ 0.60% มูลค่าการซื้อขาย 38,593.59 ล้านบาท
15 มี.ค. 2555

ดัชนีหุ้นไทยปิดตลาดที่ระดับ 1,171.34 จุด เพิ่มขึ้น 6.98 จุด หรือ 0.60% มูลค่าการซื้อขาย 38,593.59 ล้านบาท




ดัชนีหุ้นไทยวันนี้(15 มี.ค.55) เคลื่อนไหวผันผวนในแดนบวก โดยได้รับแรงหนุนจากแรงซื้อขายนักลงทุนต่างชาติ แต่เนื่องจากดัชนีปรับตัวเพิ่มขึ้นแรงต่อเนื่องทำให้เผชิญแรงขายทำกำไรเป็นระยะๆ โดยวันนี้ดัชนีปิดตลาดที่ระดับ 1,171.34  จุด บวก 6.98 จุด หรือ 0.60% มีมูลค่าการซื้อขาย 38,570.79  ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. BBL ปิดที่ระดับ 185 บาท เพิ่มขึ้น 5.50 บาท หรือ 3.06% มูลค่าซื้อขาย 2,662.77 ล้านบาท2. SCB ปิดที่ระดับ 140.50 บาท เพิ่มขึ้น 4.50 บาท หรือ 3.31% มูลค่าซื้อขาย 1,705.17 ล้านบาท3. TRUE ปิดที่ระดับ 3.88 บาท เพิ่มขึ้น 0.06 บาท หรือ 1.57% มูลค่าซื้อขาย 1,645.64 ล้านบาท4. KBANK ปิดที่ระดับ 154.50 บาท เพิ่มขึ้น 3.50 บาท หรือ 2.32% มูลค่าซื้อขาย 1,547.55 ล้านบาท5. PTTEP ปิดที่ระดับ 173 บาท ลดลง 2.50 บาท หรือ 1.42% มูลค่าซื้อขาย 1,483.45 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส กล่าวว่า ดัชนีหุ้นไทยวันนี้เคลื่อนไหวผันผวนในแดนบวก โดยตลาดยังได้รับแรงหนุนจากการเข้าซื้อของนักลงทุนต่างชาติ แต่เนื่องจากตลาดขาดปัจจัยบวกใหม่ๆประกอบกับดัชนีปรับตัวเพิ่มขึ้นแรงทำให้เผชิญแรงขายทำกำไรเป็นระยะๆ ส่วนแนวโน้มในวันพรุ่งนี้คาดดัชนีแกว่งตัวในกรอบ 1,166-1,175 จุด โดยแนะนำนักลงทุนเก็งกำไรเป็นรายตัวลักษณะขึ้นขาย-ลงซื้อ โดยเน้นกลุ่มที่ทำธุรกิจในประเทศเป็นหลัก